Dêrsim de Platformê Kede û Demokrasîyî yê Kuçeya Sanatî de eşkerayîyêke daye û hêrişê îşxalî şermezar kerdî.
Çalakîye de pankarta ''Ma vera şerî haştîye û vera mergî cuye pawene'' ameye akerdene û slogana ''şerî rê nê ameye eştene''. Hemserekê HDPyî ya Dêrsimî Ferhat Yildizî ard ziwan ke vera şerî hetê haştîye de yê û vat la îqtîdarê AKP welatî anceno mîyanê şerî. Hemsereka HDPyî ya Dêrsimî Nezli Çelik Oza ke bi nameyê platformî eşkerayîye wende, bale atnê polîtîkayanê şerî ye îqtîdarê AKP-MHPyî ser û vat: ''Bi polîtîkayanê şerî wazenê destkewteyanê kurdan çîn bikerê. Bi hêrişanê vera kurdan wazenê îqtîdarê xo payra verdê. Şarê kurdî ça beno wa bibo zaf hole zano ke nê hêrişê îşxalî vera kurdan ê. Ma to vera şerî têkoşînê xo bidomnê. Kurdî do peynî ra tewr peynî ser bikewê.
Reyna Erzirom û Semsûr de zî rexîstinanê HDPyî vera hêrişan nêrazîbîyayîş mojna û veng da wa semedê haştîye gamî bêrê eştene.
